CELEX: 62010TN0059
Language: bg
Date: 2010-02-09 00:00:00
Title: Дело T-59/10: Жалба, подадена на 9 февруари 2010 г. — Geemarc Telecom/СХВП — Audioline (AMPLIDECT)

17.4.2010   
            
            
               BG
            
            
               Официален вестник на Европейския съюз
            
            
               C 100/57
            
         Жалба, подадена на 9 февруари 2010 г. — Geemarc Telecom/СХВП — Audioline (AMPLIDECT)
   (Дело T-59/10)
   2010/C 100/84
   Език на жалбата: английски
   
      Страни
   
   
      Жалбоподател: Geemarc Telecom International Ltd (Wanchai, Хонконг) (представител: G. Farrington, Solicitor)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Audioline GmbH (Neuss, Германия)
   
      Искания на жалбоподателя
   
   
               —
            
            
               да се отмени решението на втори апелативен състав на Службата за хармонизация във вътрешния пазар (марки, дизайни и модели) от 20 ноември 2009 г. по преписка № R 913/2009-2, и
            
         
               —
            
            
               да се осъдят ответникът и другата страна в производството пред апелативния състав да заплатят собствените си разноски и тези на жалбоподателя.
            
         
      Правни основания и основни доводи
   
   
      Регистрирана марка на Общността, предмет на искане за обявяване на недействителност: словната марка „AMPLIDECT“ за стоки от класове 9 и 16
   
      Притежател на марката на Общността: жалбоподателят
   
      Страна, която иска обявяване на недействителността на марката на Общността: другата страна в производството пред апелативния състав
   
      Решение на отдела по отмяната: отхвърля искането за обявяване на недействителност.
   
      Решение на апелативния състав: уважава възражението и отменя регистрираната търговска марка, предмет на искането за обявяване на недействителност.
   
      Изложени правни основания: нарушение на член 7, параграф 1, буква б) и буква в) от Регламент № 207/2009, тъй като апелативният състав: i) не е взел предвид, че другата страна в производството пред апелативния състав не е успяла да представи доказателства за липса на отличителен характер на регистрираната марка на Общността, предмет на искането за обявяване на недействителност и ii) не е взел предвид, че регистрираната марка на Общността, предмет на искането за обявяване на недействителност, е придобила висок отличителен характер, поради степента на използването ѝ; апелативният състав не се е ограничил до разглеждане на доказателствата и доводите, представени от страните в определения от апелативния състав срок.